మేఘాలయ క్రికెట్ జట్టు

మేఘాలయ క్రికెట్ జట్టు భారత దేశవాళీ పోటీలలో మేఘాలయ రాష్ట్రానికి ప్రాతినిధ్యం వహించే క్రికెట్ జట్టు. 2018 జూలైలో భారత క్రికెట్ నియంత్రణ మండలి (BCCI) రంజీ ట్రోఫీ, విజయ్ హజారే ట్రోఫీతో సహా 2018–19 సీజన్ కోసం దేశీయ టోర్నమెంట్‌లలో పాల్గొనే తొమ్మిది కొత్త జట్లలో ఒకటిగా జట్టును ప్రకటించింది.   అయితే, టోర్నీ ప్రారంభానికి ముందు, జట్టుకు ఫస్ట్ క్లాస్ క్రికెట్ ఆడేందుకు మైదానం లేదు.  2018–19 సీజన్‌కు ముందు, సనత్ కుమార్‌ను జట్టు కోచ్‌గా నియమించారు. 

2018 సెప్టెంబరులో, 2018–19 విజయ్ హజారే ట్రోఫీలో తమ ప్రారంభ మ్యాచ్‌లో మిజోరామ్‌ను 8 వికెట్ల తేడాతో ఓడించారు.   విజయ్ హజారే ట్రోఫీలో వారి మొదటి సీజన్‌లో, తమ ఎనిమిది మ్యాచ్‌లలో నాలుగు విజయాలు, నాలుగు ఓటములతో ప్లేట్ గ్రూప్‌లో ఐదవ స్థానంలో నిలిచారు.  పునీత్ బిష్త్ 502 పరుగులతో అత్యధిక పరుగుల స్కోరర్‌గా నిలవగా, గురీందర్ సింగ్ అభయ్ నేగీలు చెరి పద్నాలుగు వికెట్లతో జట్టుకు సంయుక్తంగా ప్రథమ స్థానంలో నిలిచారు. 

2018 నవంబరులో, 2018-19 రంజీ ట్రోఫీలో తమ ప్రారంభ మ్యాచ్‌లో మేఘాలయ, అరుణాచల్ ప్రదేశ్‌ను ఏడు వికెట్ల తేడాతో ఓడించింది.   తమ ఎనిమిది మ్యాచ్‌లలో నాలుగు విజయాలతో 2018–19 టోర్నమెంటు పట్టికలో నాల్గవ స్థానంలో నిలిచింది. 

2019 మార్చిలో, మేఘాలయ 2018–19 సయ్యద్ ముస్తాక్ అలీ ట్రోఫీ గ్రూప్ B లో ఆరు మ్యాచ్‌లలో ఎటువంటి విజయాలు సాధించకుండా చివరి స్థానంలో నిలిచింది.  టోర్నమెంట్‌లో గురిందర్ సింగ్ 207 పరుగులతో జట్టు తరఫున అత్యధిక పరుగుల స్కోరర్‌గా నిలిచాడు. అభయ్ నేగి ఎనిమిది అవుట్‌లతో అత్యధిక వికెట్లు తీసిన బౌలర్‌గా నిలిచాడు.

స్క్వాడ్ 

2023 ఆగస్టు 3 నాటికి నవీకరించబడింది

మూలాలు 

భారతదేశం లోని దేశీయ క్రికెట్ జట్లు